burgasdotpro/wikipedia huggingface dataset:
Deee-Lite

Deee-Lite bola americká house/dance hudobná skupina založená v New Yorku. Známa je predovšetkým vďaka hitu „Groove Is in the Heart“, ktorý bol vydaný z ich debutového albumu "World Clique" z roku 1990. V decembri 2016 skupinu časopis "Billboard" zaradil na 55. miesto v zozname najúspešnejších tanečných interpretov všetkých čias.
Diskografia.
Albumy.
Štúdiové albumy
Kompilácia
True (skladba Spandau Ballet)

„True“ je skladba anglickej skupiny Spandau Ballet. Vydaná bola ako singel dňa 14. apríla 1983 z ich tretieho štúdiového albumu "True". Skladbu napísal gitarista skupiny Gary Kemp.
Skladba sa stala obrovským celosvetovým hitom, pričom po dobu štyroch týždňov od 30. apríla 1983 sa udržala na 1. mieste v britskom rebríčku UK Singles Chart. Skladba sa stala pre skupinu najväčším hitom a jediným veľkým hitom v USA, kde obsadila 4. miesto v rebríčku Billboard Hot 100.
V roku 1985 túto skladbu zahrala naživo na koncerte Live Aid.
Známe opomenutie v skladbe je, že basgitarista Martin Kemp sa nezúčastnil nahrávania skladby, namiesto toho je v skladbe použitý basový syntetizátor.
Kompozícia.
Skladba „True“ je zložená v tónine G dur s tepom 98 BPM. Postupnosť akordov je G dur, E mol, C/G, H mol. Inštrumentálny break je zložený v tónine Es dur.
Ján Gašpar

JUDr. Ján Gašpar (* 13. november 1953, Košice – † 10. marec 2018, Bratislava) bol slovenský právnik, bibliograf a historik.
Životopis.
Je absolventom Právnickej fakulty Karlovej univerzity v Prahe. Od júna 1999 do svojej smrti pôsobil ako riaditeľ Štátnej vedeckej knižnice v Košiciach (od novembra 1996 do 1. mája 2000 bol oficiálny názov inštitúcie "Regionálna vedecká knižnica v Košiciach"). Vo funkcii nahradil Jozefa Mižáka, ktorý bol za riaditeľa knižnice dosadený v roku 1998 mečiarovským politickým režimom. Gašpar tak rozhýbal ustrnutú bibliografickú činnosť knižnice. Ako riaditeľ knižnice tiež inicioval a pripravil viacero projektov výstavnej a publikačnej činnosti na popularizáciu regionálnych dejín.
Bádaniu regionálnych dejín, najmä obdobiu rokov 18481950, sa venoval od roku 1970 a od roku 1983 svoje práce publikoval. Je autorom a spoluautorom viacerých odborných a popularizačných publikácií týkajúcich regionálnych dejín Košíc a tatranského regiónu a spoluautorom webu "Nostalgické Tatry". Spolu s bibliografkami Eleonórou Blaškovou a Máriou Mihókovou napísal "Lexikón Košičanov" (1. diel, 2014). Tento biografický slovník obsahuje takmer 2000 hesiel; pripravovaný bol od roku 2001 a nadväzuje na "Slovník košických osobností 1848 – 1918" (1995) zostavený vtedajšou bibliografkou Slovenskej vedeckej knižnice v Košiciach M. Mikókovou.
V rokoch 2002 – 2004 pôsobil vo funkcii predsedu pre legislatívu Slovenskej asociácie knižníc.
Ocenenia.
Za mimoriadne zásluhy v publicistickej a vedeckej činnosti mu bola v roku 2010 udelená Cena mesta Košice a v roku 2015 získal Cenu predsedu Košického samosprávneho kraja.
Michajlo Ľvovič Zinčenko

Mychajlo Ľvovyč Zinčenko (, * 22. máj (4. jún) 1893, Rojišče, Ukrajina† 12. marec 1963, Dubnica nad Váhom, Slovensko) bol poručík, účastník Ukrajinskej revolúcie v rokoch 19171921, dôstojník Armády ULR, zúčastnil sa bojov za nezávislosť Ukrajiny v roku 1920.
Služba v ruskej armáde.
Od roku 1912 do roku 1917 slúžil v ruskej armáde. Bojoval na frontoch Prvej svetovej vojny. Účasť v bitkách: december 1914 - január 1915 na rusko-tureckej hranici pri meste Sarıkamış a dedine Karahan, máj 1915 na rusko-rakúsko-uhorskej hranici pri meste Sokal.
Odmeny: Rád sv. Anny 4. stupňa s nápisom „Za odvahu“ a sv. Stanislausom 3. stupňa s mečmi.
Ukrajinská revolúcia.
Na jar 1918 organizoval v obci Rojišče voľby delegátov na ukrajinský zjazd poľnohospodárov v Kyjeve a zúčastnil sa na ňom. V auguste toho roku nastúpil na polytechnický inštitút v Kyjeve na poľnohospodársku fakultu. 23. júna 1920 bol zadržaný boľševikmi a odsúdený na odoslanie do koncentračného tábora.
Od 1. novembra 1920 vstúpil do armády Ukrajinskej ľudovej republiky. Účasť v bitkách: pri dedinách Mykulyneckyj Rižok (13. novembra 1920), Golenyščenskyj Majdan a Mykolajiv (20. novembra 1920). Po internácii bol v táboroch v Poľsku. V septembri 1921 bol prepustený z armády, aby pokračoval v štúdiu.
Emigrácia.
V októbri 1921máj 1922 študoval na poľnohospodárskej akadémii v Berlíne. Od mája 1922 žil v Prahe. Vstúpil do Českého vysokého učení v Prahe, kde študoval poľnohospodárske inžinierstvo. Štúdium ukončil 17. júna 1926.
Pracoval vo Vígľaši. 21. februára 1941 sa oženil s Julianou Novákovou. V roku 1946 mali dcéru Oksanu. Od roku 1949 do roku 1953 pracoval v Bolešove. V roku 1953 sa presťahoval do Dubnice nad Váhom, kde zomrel 12. marca 1963 a bol pochovaný na mestskom cintoríne.
S vyhlásením nezávislosti ukrajinského štátu 30. októbra 1997 bol rehabilitovaný.
Basketbalová extraliga žien 2017/18

Basketbalová extraliga žien v sezóne 2017/18 bol 26. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V súťaži účinkovalo 8 družstiev, teda rovnako ako v závere minulej sezóny. Titul obhájilo družstvo Good Angels Košice, ktoré vo finálovej sérii zvíťazilo nad MBK Ružomberok. V neprerušenom slede zvíťazili Košice po 15-krát.
Tesne pred začiatkom finálovej série oznámil generálny manažér Good Angels Košice Daniel Jendrichovský zánik klubu po skončení sezony.
Systém súťaže.
Systém súťaže sa oproti predchádzajúcej sezóne nezmenil. Po odohraní základnej časti, ktorá sa hrala dvojkolovo, nasledovala nadstavbová časť v skupinách o 1.4. a o 5.8. miesto. Družstvám sa v nadstavbovej časti započítavali výsledky odohraté v základnej časti iba s tými družstvami, s ktorými sa stretli aj v nadstavbovej skupine. Všetky družstvá z nadstavbovej skupiny postúpili do štvrťfinále play-off, ktoré sa hralo na 2 víťazné zápasy, rovnako ako zápasy o konečné umiestnenie. Semifinálové duely a finále sa odohrali na 3 víťazné zápasy. Zo súťaže nezostúpilo žadne družstvo.
Účastníci.
Pozn.: Ani jeden z dvojice oslovených klubov I. ligyBK ZŠ ŠKP Zvolen a BK Eilat PU Prešovnevyužil právo prihlásiť sa do extraligy.
Peter Sklenčár

Ing. Peter Sklenčár, PhD., MBA (* 24. február 1962, Sečovce) je slovenský stredoškolský a vysokoškolský pedagóg, podnikateľ, laický historik, amatérsky maliar.
Životopis.
Narodil sa v učiteľskej rodine. Študoval na gymnáziu v Trebišove, následne absolvoval vysokoškolské štúdium na Elektrotechnickej fakulte Technickej univerzity v Košiciach a neskôr štúdium doplnkovej pedagogiky na Slovenskej technickej univerzite v Bratislave. V roku 2014 získal doktorát v marketingovej komunikácii na Fakulte manažmentu Prešovskej univerzity v Prešove.
Pracoval na úseku informatiky strojárenskej spoločnosti Strojstav Sečovce, neskôr ako učiteľ na Strednej potravinárskej škole v Trebišove. Od roku 1997 podniká ako živnostník (živnostenské oprávnenie mu vzniklo 30. septembra 1992), majiteľ reklamného štúdia Pastel (fungujúceho od roku 1991), a od roku 2007 vedie Informačno konzultačné stredisko Sečovce Vysokej školy DTI.
Je autorom niekoľkých vysokoškolských učebníc a monografie z oblasti marketingu, editorom posmrtne vydanej publikácie kronikára a laického historika Štefana Korčmároša "Sečovské obrázky" (2010), autorom a spoluautorom viacerých popularizačných prác týkajúcich sa regionálnych dejín Sečoviec a Trebišova. Fotograficky prispel do popularizačnej publikácie sečovského geológa Júliusa Magyara "Potulky Sečovcami a okolím" (2016), laicky sa venuje zhromažďovaniu historických pohľadníc, fotografií a iného materiálu k dejinám mesta Sečovce. K záujmu o regionálne dejiny ho podľa jeho slov priviedol Š. Korčmároš, ktorého "„poznal od svojho útleho detstva“". Amatérsky sa venuje tiež maliarstvu, pričom vo svojich dielach stvárňuje najmä tématiku Sečoviec a okolitého regiónu. Pričinil sa o osadenie pamätnej tabule americkému architektovi pôvodom zo Sečoviec Emerymu Rothovi na priečelí kultúrneho domu v Sečovciach v roku 2011. Je členom Rotary Clubu Trebišov (Rotary International District 2240).
Kristína Tormová

Kristína Tormová rodená Kristína Farkašová (* 1. júl 1982, Bratislava) je slovenská dramaturgička, herečka, moderátorka, podnikateľka a spisovateľka.
Životopis.
Pochádza z hereckej rodiny, jej otcom je Boris Farkaš a starým otcom Ladislav Farkaš. Vyštudovala činohernú dramaturgiu na Divadelnej fakulte VŠMU v Bratislave a DAMU v Prahe. Venovala sa písaniu divadelných recenzií. Od roku 2004 hrala v Radošinskom naivnom divadle a hosťovala v Činohernom klube.
Za postavu Kláry vo filme "Pouta" bola v roku 2010 nominovaná na Českého leva v kategórii ženský herecký výkon v hlavnej úlohe.
Medzi jej ďalšie aktivity patrí moderovanie (od roku 2008 pravidelne moderuje reláciu "Postav dom, zasaď strom" v STV, moderovala tiež reláciu "Cestoviny" na TV Markíza a viacero ďalších), vystupovanie v stand-up komédiách, navrhovanie a výroba tričiek (pod značkou "Koláčová"), fotografovanie a písanie kníh s tematikou materstva. Jej knihy sa stali predlohou seriálu TV JOJ "Som mama".
Je rozvedená s hercom, skladateľom a spevákom Kamilom Mikulčíkom. S ex-priateľom, moderátorom Jurajom Hajdinom, má dvojičky Matildu a Elu (* 2013). Od roku 2018 je vydatá za Petra Tormu.
Luis Fonsi

Luis Fonsi, vlastným menom Luis Alfonso Rodríguez López-Cepero, (* 15. apríl 1978, San Juan, Portoriko) je portorický spevák a skladateľ. 
Preslávil ho celosvetový hit roku 2017, „Despacito“ v spolupráci s portorickým reperom Daddy Yankeem, za ktorý vyhral štyri Latin Grammy Awards. Tri mesiace po vydaní piesne vyšiel remix Justina Biebera. Fonsiho posledný hit je duet s Demi Lovato s názvom „Échame la Culpa“.
Jozef Bitskei

Jozef Bitskei (iný zápis priezviska: Bicskei; ; * 1890, Hronská Dúbrava – † po roku 1939) bol maďarský chemik, univerzitný a stredoškolský pedagóg.
Životopis.
Narodil sa v rodine Jána Bitskeia a jeho manželky Lýdie rod. Doboziovej. Chémiu vyštudoval na univerzite v Budapešti, kde získal doktorát a neskôr i docentúru a kde pôsobil na 2. chemickom ústave. Od roku 1939 pracoval ako stredoškolský profesor v Budapešti.
Venoval sa problémom analytickej chémie. Je autorom príručky chemických cvičení určenej primárne pre študentov medicíny a viacerých štúdií a vedeckých článkov publikovaných vo vedeckých časopisoch "Magyar Chemiai Folyóirat", "Chemische Rundschau" a i.
Dexys Midnight Runners

Dexys Midnight Runners (v súčasnosti oficiálne ako Dexys, ich pôvodný názov bez apostrofu) je anglická popová skupina so soulovými vplyvmi, ktorá bola najpopulárnejšia predovšetkým v prvej polovici 80. rokov. Najviac známa sa stala vďaka hitom „Come On Eileen“ a „Geno“, pričom oba obsadili 1. miesto v britskom rebríčku UK Singles Chart.
Počas konca 70. rokov a začiatku 80. rokov prešla skupina niekoľkými personálnymi zmenami. Jediným stálym a zároveň zakladajúcim členom je spevák-skladateľ Kewin Rowland. Skupina vydala svoj štvrtý štúdiový album v roku 2012 a v roku 2016 vydala piaty.
Erik Červený

Erik Thorvaldsson (950 – 1003 nášho letopočtu) známy ako Erik Červený bol vikingský moreplavec, ktorý objavil a preskúmal južné pobrežie Grónska.
Život.
Otec Erik Červeného (Thorvald Asvaldsson) bol vykázaný z Nórska za zločin zabíjania, keď Erik mal asi 10 rokov. Neskôr sa plavil na západne od Nórska so svojou rodinou a usadil sa v Hornstrandire na severozápade Islandu. Islanďania neskôr odsúdili Erika k exilu na tri roky za zabitie Eyolfa Foula okolo roku 982. Erik sa potom presťahoval na ostrov Öxney. Keď dokončil svoj nový dom, vrátil sa, aby získal dedičstvo svojho otca, ale nezískal ich. Erik potom odišiel do Breidabolstadu a vzal ich.
Ján Simonides (kňaz)

Ján Simonides, SJ (* 27. december 1639, Bijacovce† 31. október 1674, Turá Lúka) bol slovenský rímskokatolícky kňaz, jezuita, mučeník.
Smrť.
Franciscus Cornelius vo "Fragmenta Ung. Histor". uvádza: Kňaza Jána Simonidesa v Turej Lúke v noci pred 1. novembrom 1674 v uzučkej 5 lakťov dlhej a práve tak širokej spálni veľmi ukrutne mučili, trhali, doráňali a napokon zavraždili. Jeho ostatky preniesli do jezuitskej krypty v Trnave. V ten istý deň tí istí vrahovia zabili brezovského farára Mikuláša Végha a Pavla Silesiusa, myjavského farára.
Arcibiskup a prímas Uhorska Juraj Pohronec-Slepčiansky vo svojej správe ad limina Svätej Stolici v roku 1684 pápežovi Inocentovi XI. píše: Ján Simonides, jezuita na misiách, bol kacírmi v noci chytený, z fary odvlečený, viacnásobne zranený a napokon zavraždený.
Come On Eileen

„Come On Eileen“ je skladba anglickej skupiny Dexys Midnight Runners. Vydaná ako singel bola v Spojenom kráľovstve dňa 25. júna 1982 z albumu "Too-Rye-Ay". Singel obsadil 1. miesto v USA. Skladbu napísali Kevin Rowland, Jim Paterson a Billy Adams a produkovali ju Clive Langer a Alan Winstanley.
Skladba vyhrala v roku 1983 cenu Brit Award v kategórii Best British Single a v roku 2015 bola zvolená za 6. najobľúbenejšiu národnú skladbu číslo jedna 80. rokov v hlasovaní televíznej stanice ITV. V zozname 100 Greatest Songs of the '80s stanice VH1 obsadila 18. miesto.
Ján Simonides

Ján Simonides môže byť:
Konstal 112N

Konstal 112N je prototyp dvojčlánkovej čiastočne nízkopodlažnej električky, ktorú vyrobil podnik Alstom Konstal v roku 1995. Ide o prvú poľskú nízkopodlažnú električku Konstalu.
Konštrukcia.
Ide o jednosmerný šesťnápravový motorový čiastočne nízkopodlažný električkový vozeň skladajúci sa z dvoch článkov, ktoré sú navzájom spojené kĺbom a krycím mechom. Vozňová skriňa električky je usadená na troch dvojnápravových podvozkoch, pričom všetky nápravy sú hnacie. Každú nápravu poháňa jeden trakčný motor PRSZx64y/2 s výkonom 41,5 kW. Do vozňa 112N bola nainštalovaná elektrická výzbroj, ktorá využíva GTO tyristorov a umožňuje rekuperáciu brzdovej energie. Prúd je z trolejového vedenia odoberaný polopantografom. Predné aj zadné čelá električky sú totožné. Kabína vodiča sa nachádza v prednom čele vozňa, v zadnom čele sa nachádza iba manipulačný panel. Kabína vodiča je uzavretá a je vybavená ručným radičom. Podlaha je pokrytá protišmykovou krytinou. Podiel nízkej podlahy ( nad temenom koľajnice) dosahuje 24 %, zvyšok podlahy je vo výške nad temenom.
Dodávky električiek.
Prototypový vozeň električky 112N bol postavený v roku 1995. Vozeň bol sprevádzkovaný v roku 1996.
Aanipada

Aanipada (iné zápisy: Aannipadda, A’annipada, Aanepada) bol lugal sumerského mestského štátu Ur, ktorý vládol v ranodynastickom odbobí IIIb, okolo roku 2475 pred Kr. Spolu so svojim otcom Mesannipadom patrí k najvýznamnejším panovníkom prvej urskej dynastie. Niektorí bádatelia ho stotožňujú s lugalom Ananne alebo Nanne. Počas Aanipadovej vlády došlo k militarizácii sumerských mestských štátov
 a k vybudovaniu chrámu na sídlisku Ubajd (archeologická lokalita Tell al-Ubajd na juhovýchode dnešného Iraku). Tento chrám mal typicky sumerský vlys reprezentujúcim dojenie kráv pred chrámovou bránou a bol vybavený veľkými bronzovými sochami dobytka, levov, jeleňov a orla s roztiahnutými krídlami, čiastočne odliatych metódou strateného vosku.
Podľa Sumerského kráľovského zoznamu získal Ur pod vládou Mesannipada prvoradé postavenie medzi sumerskými mestskými štátmi, ktoré pôvodne (počas vlády prvej uruckej dynastie) náležalo Uruku. Uruk znovunabudol primát medzi sumerskými mestami po nástupe druhej uruckej dynastie. Podľa hypotézy amerického orientalistu Michaela B. Rowtona (University of Chicago) sa tak mohlo udiať počas vlády Aanipadu, o ktorom usudzuje, že mohol byť „vazalom“ uruckého lugala. Tomuto predpokladu nasvedčuje nápis, podľa ktorého Kur-lil z Uruku dal na území Uru postaviť svätyňu. V chráme postavenom Aanipadom v Ubajde na túto počesť zanechal vlastnú sošku, pričom spomínaný nápis sa nezmieňuje o urskom vládcovi.
Aanipada bol pochovaný na kráľovskom cintoríne v Uri, ale jeho hrobku sa nepodarilo objaviť. Predpokladá sa, že bola vykradnutá, keďže sa nachádzala v nižšej hĺbke než hrobka kráľovnej Puabi (Šubad) a hlboké šachtové hroby, ktoré sa zachovali.
TRAPPIST-1b

TRAPPIST 1b (alebo 2MASS J23062928-0502285 b), je prevažne skalnatá exoplanéta podobná Venuši, ktorá obieha okolo ultra-studenej trpasličej hviezdy TRAPPIST-1, nachádzajúcej sa približne približne 39 svetelných rokov (12 parsekov) od Zeme v súhvezdí Vodnár. Planéta bola objavená 2. mája 2016 použitím tranzitnej metódy, pri ktorej sa sledujú slabé zmeny v jasnosti materskej hviezdy spôsobené prechodom planéty popred jej disk. Ďalšie štúdie v rokoch 2017 a 2018 umožnili spresniť fyzikálne parametre tejto planéty.
Planéta má približne rovnakú hmotnosť ako Zem, ale je o 12% väčšia. Jej relatívne nízka hustota spolu so spektroskopickými pozorovaniami potvrdili, že má veľmi hustú a horúcu atmosféru. Pozorovania zverejnené v roku 2018 ukázali, že atmosféra TRAPPIST-1b bola oveľa väčšia ako atmosféra Zeme alebo Venuše, rovnako ako veľmi horúca a potenciálne bohatá na CO2. Iná štúdia, publikovaná vo februári 2018 stanovila, že TRAPPIST-1b má na vodu bohatú atmosféru s až 10 000 násobkom povrchového tlaku zemskej atmosféry. Je známe, že má podobný povrch ako Venuša.
Graceland

Graceland môže byť:
Ľudovít Čordák

Ľudovít Čordák ( * 8. február 1864, Košice † 28. jún 1937, Košice) bol slovenský maliar.
Život a dielo.
Ľudovít Čordák pochádzal z poľsko-ukrajinskej rodiny krajčíra. V období rokov 18741881 študoval na reálnom gymnáziu v Košiciach, pod vedením Vojtecha Klimkoviča. V roku 1883 začal študoval na "Škole pre vzdelávanie profesorov kreslenia" v Budapešti. Neskôr sa odsťahoval s rodičmi do Mníchova, kde žil v období rokov 18831889. V rokoch 18891895 študoval na Akadémii výtvarných umení (AVU) v Prahe na krajinársku školu Juliusa Mařáka. Po absolvovaní AVU žil v roku 1895 v Košiciach. Po pôsobení v Turni nad Bodvou sa usadil v rokoch 18961897 v Slanci, od mája roku 1912 žil v Košiciach. V rokoch 18921912 sa živil učením kreslenia vo východoslovenských šľachtických rodinách. V roku 1895 sa stal členom Spolku výtvarných umelcov Mánes v Prahe; v roku 1907 zakladajúci člen "Nemzeti salónu" v Budapešti.
Je po ňom pomenovaná Čordákova ulica v Košiciach. V roku 1970 bola v Košiciach odhalená tabuľa na pamiatku Ľudovíta Čordáka a Eleméra Halásza-Hradila.
Roháč (časopis)

Roháč bol slovenský humoristicko-satiristický týždenník vydávaný v rokoch 1948 - 1991, t.j. takmer presne v období vlády KSČ v Česko-Slovensku. Prvýkrát vyšiel 1. apríla 1948. Vydávalo ho najprv vydavateľstvo SOR Práca a od roku 1958 Vydavateľstvo Pravda. Ku koncu 50. rokov sa jeho náklad stabilizoval na 100 tisíc výtlačkoch. Zanikol v roku 1991. 
V roku 1951 sa Roháč zlúčil s humoristickým časopisom Sršeň, ktorý vydávali v Martine.
Obsah.
Časopis reagoval humorom a satirou na problémy, ktorými sa vtedy zaoberala spoločnosť. Jeho úlohou bolo nielen pobaviť, ale aj kritizovať a pomáhať odstraňovať nedostatky.
V Roháči pôsobili výtvarníci (karikaturisti) a naši prví komiksoví autori, ako Viktor Kubal, autor množstva vtipov i seriálu Dita, Božena Plocháňová, ktorá kreslila príbehy dvojice Bill a Mary a Jozef Schek, ktorého Jožinko zabával svojimi bonmotmi celých 23 rokov. 
Redakcia.
Na jeho zrode a tvorbe sa podieľali Viktor Kubal, Klára Jarunková, Milan Vavro, Božena Hajdučíková-Plocháňová, Peter Petiška, Andrej Mišanek, Milan Kenda, Tomáš Janovic, Peter Gossányi. Neskôr: Fedor Vico, Vlado Javorský, František Mráz, Ľubo Radena, Ľubomír Kotrha, Vlado Pavlík, Fero Bojničan.
Predchodcovia a následníci.
Predchodcom Roháča bol napríklad časopis Kocúr (1919 - 1945). Černokňažník (1861 – 1864 a 1876 - 1910) bol prvý slovenský humoristicko-satirický časopis v 19. storočí, ktorý nasledovali "Rarášok" (1870 až 1875), "Rarach" (1875), "Ježibaba" (1871 až 1872), ktorých vydavateľom a redaktorom bol Viliam Pauliny-Tóth.
Vo vydavateľstve Avízo sa v rokoch 1991 - 1994 neúspešne pokúšali pokračovať vo vydávaní Roháča pod názvom "Nový Roháč" so šéfredaktorom Viktorom Kubalom ml. V rokoch 1995 - 1996 nasledoval ďalší pokus pod názvom "Magazín Nový Roháč". Neskoršími pokusmi boli po roku 2000 časopisy "Extra Roháč" (2002 - ? 2008; v roku 2017 obnovený ako internetový časopis) a "EuroRoháč" (len jedno číslo v roku 2002).
Slovenská florbalová extraliga žien 2017/18

Slovenská florbalová extraliga žien v sezóne 2017/18 bol 13. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). V súťaži účinkovalo 10 družstiev, rovnako ako v minulej sezóne. Svoj 4. titul získalo družstvo ŠK 98 Pruské, ktoré vo finálovej sérii zvíťazilo nad nováčikom súťažeFbC Predator Sabinov.
Systém súťaže.
Po základnej časti, v ktorej odohral každý s každým zápasy jedenkrát doma a vonku, nasledovalo play-off s ôsmymi najlepšími družstvami. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa tradične nehralo, o bronzových medailách rozhodovalo lepšie umiestnenie porazených semifinalistov v základnej časti. Posledné 2 družstvá po základnej časti odohrali prelínaciu súťaž spolu s dvoma družstvami 1. ligy.
Prelínacia súťaž.
V najvyššej súťaži sa udržali obaja extraligoví účastníci.
Pavol Benkár

Pavol Benkár bol uhorský banský a železiarsky podnikateľ žijúci v 18. až 19. storočí v Jelšave, kde patril medzi popredných mešťanov a členov mestskej rady.
Životopis.
Pochádzal zo starej železiarskej rodiny. Vlastnil bane a banské polia na Železníku a v Rákoši, kde v roku 1802 spoluzaložil banskú spoločnosť na ťažbu železnej rudy v Rákoši.
Bol popredným členom Železokupeckého spolku Országh a zaslúžil sa o vznik Rimavskej únie (tzv. Železiarskej únie) v roku 1808. Spolu s Adamom Cziburom, Samuelom Glószom a svojim synom Jozefom Benkárom stal inšpektorom únie. Do únie odovzdal tri banské miery na Železníku a v Rákoši. O založenie únie sa P. Benkár snažil už v roku 1802, keď spolu s Evou Cziburovou z Jelšavy a Štefanom Clementisom z Chyžného rozhodli nadviazať užšiu spoluprácu so šteliarmi v regióne, čo však nenašlo adekvátnu odozvu.
P. Benkár mal syna Jozefa (18021870), ktorý vyštudoval Baníckú akadémiu v Banskej Štiavnici, pôsobil ako montanista na Spiši a tiež sa angažoval v hospodárskych spolkoch na Gemeri.
Respectable (skladba Mel &amp; Kim)

„Respectable“ je skladba dvojice Mel &amp; Kim, ktorú napísala a produkovala producentská skupina Stock Aitken Waterman. Skladba sa stala hitom, ktorý na jeden týždeň v marci 1987 obsadila 1. miesto v britskom rebríčku UK Singles Chart. Takisto v roku 1987 obsadila 1. miesta v Nemecku, Švajčiarsku, Holandsku, Belgicku, Fínsku, Austrálii a na Novom Zélande.
Respectable

Respectable môže byť:
Železokupecký spolok Országh

Železokupecký spolok Országh alebo Železokupecké tovarišstvo (staroslov. "Železno-kupecke towarisstwo") bol súkromný hospodársky spolok, ktorý pôsobil v Jelšave a okolí v rokoch 18001922. V polovici 19. storočia bol najväčším tunajším hospodársky zameraným spolkom.
Dejiny.
Činnosť spolku sa začala v roku sa 1800, kedy sa pretransformoval z tzv. povozníckeho cechu Furmanské právo založeného ešte roku 1663. Spolok združoval najmä jelšavských, ale aj mimojelšavských (predovšetkým revúckych, chyžnianskych, rožňavských, tisovských, štítnickych a muráňskych) furmanov, povozníkov a kupcov, ktorí sa venovali predaju a vývozu železenej rudy, železa a remeselníckych produktov, hlavne zámočníckeho a zvonkárskeho cechu. Podľa artikul (štatútu) mali členovia spolku rozdelené trasy svojich obchodných ciest na juh, odkiaľ zároveň dovážali do Jelšavy víno, slaninu, obilie a iné, luxusnejšie tovary (niektoré druhy látok, koreniny, kávu, čokoládu).
Spolok stál pri vzniku Rimavskej únie (tzv. Železiarska únia) v roku 1808, ktorá fungovala z iniciatívy kniežaťa Františka Koháryho ako spolok šteliarov, majiteľov hút a hámrov. Jej inšpektormi sa stali poprední členovia spolku Adam Czibur, Samuel Glósz, Pavol Benkár a jeho syn Jozef Benkár.
V poslednej štvrtine 19. storočia prešiel spolok vnútorným vývojom, ktorý odrážal prispôsobovanie sa novovzniknutej situácii na trhu, súvisiacej najmä s objavením ložísk magnezitu v regióne, dôsledkom čoho bola v roku 1894 postavená prvá pec na spracovanie vápenca, dolomitu a magnezitu a v roku 1896 otvorená baňa na ťažbu mastenca. Rozmach ťažobného priemyslu a vybudovanie železničnej trate na jednej strane, no úpadok remeselníctva na druhej strane sa odrazil na činnosti spolku, ktorý od roku 1885 už združoval ťažobných priemyselníkov a kupcov, ktorí sa zameriavali na obchodovanie s výrobkami existujúcich priemyselných podnikov. Tieto zmeny reflektoval aj štatút spolku, ktorý bol postupne menený a dopĺňaný (1856, 1860). V takejto podobe pôsobil spolok až do svojho zániku v roku 1922.
Strážmajster Topinka

Strážmajster Topinka je kriminálny televízny seriál, ktorý je spin-offom seriálu Doktor Martin. Na Slovensku sa vysiela sa od 6. januára 2019 na Jednotke a v Česku od 11. januára 2019 na ČT1.
Produkcia.
Na produkcii seriálu sa podieľa Česká televize a Rozhlas a televízia Slovenska, rovnako ako v prípade "Doktora Martina". Rozpočet na výrobu 13 častí má dosiahnuť 2,07 milióna Eur, z čoho RTVS zafinancuje 406-tisíc Eur a ČT vyše 1,7 milióna Eur. Výroba začala na jeseň 2017 a nakrúcalo sa od jari do októbra 2018 v pôvodných lokáciách v českých Beskydách. Režisérom seriálu je Petr Zahrádka.
Jozef Benkár

Jozef Benkár (; * 1802, Levoča – † 16. február 1870, Rimavská Sobota) bol uhorský montanista (banský odborník) a hutnícky inžinier. Angažoval sa v hospodárskych spolkoch na Gemeri.
Narodil sa v rodine banského a železiarskeho podnikateľa Pavla Benkára. Od roku 1818 študoval na Banskej akadémii v Banskej Bystrici. Následne pôsobil ako správca huty Ján pri Špišskej Novej Vsi. Ako popredný jelšavský mešťan a člen Železokupeckého spolku Országh sa v roku 1827 stal v poradí tretím (hlavným) inšpektorom Rimavskej (muránskej) železiarskej únie (funkciu prebral od advokáta Adama Cziburu), ktorá vznikla v roku 1808. Zaslúžil sa o založenie Gemerskej železiarskej spoločnosti v roku 1845 a o jej spojenie s Muránskou úniou a Rimavskou koalíciou v roku 1852, čím vznikla Rimavsko-muránska železiarska spoločnosť. J. Benkár bol zvolený za jej prvého predsedu.
Al Bano &amp; Romina Power

Al Bano &amp; Romina Power je talianska popová dvojica založená v roku 1975 manželmi Albanom Carrisim a Rominou Power. Dvojica bola veľmi populárna v Taliansku a kontinentálnej Európe počas 80. rokov a tiež začiatkom 90. rokov. Medzi ich najznámejšie hity patria „Felicità“, „Sharazan“, „Tu, soltanto tu (Mi hai fatto innamorare)“, „Ci sarà“, „Sempre sempre“ a „Libertà!“. Dvojica nahrávala skladby prevažne v taliančine, avšak nahrávala aj v španielčine a francúzštine. Dvojica sa rozdelila a následne sa manželia v roku 1999 rozviedli, avšak po profesionálnej stránke sa v roku 2013 spojili.
Barbara Vlasitsová

Barbara Vlasitsová (; * 20. september 1988, Vesprém) je maďarská divadelná, v menšej miere i televízna herečka.
Životopis.
Narodila sa v rodine elektrikára a kaderníčky. Vo Vespréme absolvovala základnoškolské a gymnaziálne štúdium na Padányi Biró Márton Római Katolikus Gimnázium („Rímskokatolícke gymnázium Mártona Biró Padányiho“). Následne študovala herectvo na Kaposvári Egyetem („Univerzita v Kaposvári“). V divadle účinkuje od roku 2010. Od roku 2011 pôsobí v Pécsi Nemzeti Színház („Národné divadlo v Pécsi“), kde sa predstavila napr. v roli jedného z tučniakov v komédii Ulricha Huba "Traja tučniaci", ako Dorotka v Baumovom muzikáli "Čarodejník z krajiny Oz", ako Rosemary Mortimorová v Cooneyho komédii "It Runs In The Family", ako Lenke v burleske Ferenca Molnára "A doktor úr", ako Agácska v rovnomennom muzikáli Istvána Csukása atď. Adaptácia Feydeauovej frašky "Chrobák v hlave", v ktorej účinkovala, bola natočená a predstavená ako televízny film "Georges Feydeau: Bolha a fülbe" (2012).
V televíznej produkcii debutovala v maďarskom muzikálovom seriáli zo stredoškolského prostredia "Karádysokk" (2011), kde stvárnila postavu Lili. Predstavila sa v menšej úlohe v maďarskej romantickej komédii "Nejem, nőm, csajom" (2012) a v úlohe Anett v dvoch epizódach maďarského mládežníckeho komediálneho televízneho seriálu "Egynyári kaland" (2015).
Maneater (skladba Hall &amp; Oates)

„Maneater“ je skladba americkej dvojice Hall &amp; Oates, z ich jedenásteho štúdiového albumu "H2O" (1982). Dňa 18. decembra 1982 obsadil 1. miesto v americkom rebríčku Billboard Hot 100, na ktorom sa udržal štyri týždne.
Adam I.

Adam I. († 11. apríl 1241, blízko Muhi) bol uhorský katolícky biskup žijúci v 12. až 13. storočí.
V roku 1241 bol biskupom Nitrianskej diecézy. Na čele svojho bandéria bojoval proti mongolskému vojsku Batuchána v bitke pri rieke Slanej, kde zahynul.
Adam II.

Adam II. bol uhorský katolícky biskup žijúci v 13. storočí.
V rokoch 12441252 bol biskupom Nitrianskej diecézy. Pravdepodobne usadil v Nitre františkánov, aby upevnil náboženské cítenie ľudu upadnuté počas mongolského vpádu. V roku 1243 ho pápež Inocent IV. poveril potvrdiť vo funkcii ralského biskupa. Ako nitriansky biskup sa Adam poslednýkrát spomína v roku 1252, pri zakladaní turčianskej prepozitúry.
Adam (17. – 18. storočie)

Adam bol uhorský rímskokatolícky kňaz, rehoľník a stredoškolský pedagóg žijúci v 17. až 18. storočí.
Život.
Bol príslušníkom Rehole chudobných regulárnych klerikov Božej Matky Zbožných škôl (piaristi). Za kňaza bol vysvätený v roku 1717. V rokoch 17131726 pôsobil ako učiteľ na piaristickom gymnáziu v Prievidzi (dnes Gymnázium ako organizačná zložka Piaristickej spojenej školy Františka Hanáka), kde v rokoch 17251726 zastával funkciu vicerektora. V roku 1716 napísal a so študentmi nacvičil školskú divadelnú hru o obeti macošskej nenávisti.
2 Cool 4 Skool

2 Cool 4 Skool je debutový album juhokórejskej skupiny BTS. Vydaný bol 12. júna 2013 a pozostáva z deviatich skladieb vrátane „No More Dream“, ktorá v ňom vystupuje ako hlavný singel.
Vydanie albumu.
21. mája 2013 boli na hlavnej stránke spoločnosti Big Hit Entertainment spustené odpočítavacie hodiny, kde boli zverejnené trailery o príprave prvého debutového albumu BTS "Cool 4 Skool". Zahrňovali prenikavý hip-hop beat s hlbokým hlasom a nápisom „BTS konečne debutuje!“. Prvé fotky, ktoré prezrádzali členov skupiny, tak isto ako aj koncept, ktorý bude album nasledovať, boli zverejnené na ich oficiálnej Facebook stránke. O pár dní neskôr uverejnili zoznam skladieb, či dizajny, ktoré mali tento album sprevádzať.
Hudobné klipy.
Hudobný klip pre skladbu „No More Dream“ bol uverejnený 11. júna 2013 ešte pred ich prvým oficiálnym vystúpením. Pár dní na to zverejnili aj video s choreografiou k skladbe „No More Dream“. Hudobný klip pre druhý singel z albumu „We are Bulletproof Pt.2“ bol uverejnený 16. júla 2013 kvôli ich následujúcim propagačným vystúpeniam. Klipy boli režírované známou producentskou spoločnosťou ZanyBros, kým o choreografiu sa postaral Son Sungdeuk.
Propagácia.
12. júna 2013 bola zorganizovaná tlačová konferencia a prvýkrát neoficiálne vystúpila so skladbami „No More Dream“ a „We Are Bulletproof Pt.2“, čím vstúpila do juhokórejského hudobného priemyslu. Len deň na to BTS oficiálne vystúpili a spravili úspešný debut na pódiu "Mnet's M Countdown", čím sa začala ich dlhá šnúra propagačných vystúpení na rôznych juhokórejských hudobných programoch.
Umiestnenia.
Týždenný rebríček
Mesačný rebríček
Ročný rebríček
Daniel Stach

Daniel Stach (* 2. apríl 1988, České Budějovice) je český moderátor a bývalý reprezentant Česka vo vodnom slalome. Je najmladším laureátom, ktorému Akademie věd České republiky udelila "Medailu Vojtěcha Náprstka" za zásluhy v popularizácii vedy.
Životopis.
V roku 2007 zmaturoval na Gymnáziu Jírovcova v Českých Budějoviciach. Potom pokračoval štúdiom medzinárodného obchodu na Fakulte medzinárodných vzťahov Vysokej školy ekonomickej, ktoré ukončil s inžinierskym titulom v roku 2013. V rokoch 2008 - 2014 študoval mediálnu komunikáciu na Fakulte sociálnych vied Karlovej univerzity, kde získal titul bakalára. 
Závodne sa venoval vodnému slalomu, na kajaku začal jazdiť v jedenástich rokoch. V rokoch 2004 - 2005 bol súčasťou juniorskej reprezentácie Česka vo vodnom slalome.
Začal sa venovať aj moderovaniu rôznych športových a spoločenských podujatí (napr. preteky vo vodnom slalome, od roku 2010 bežecké preteky Run Czech), od roku 2008 tak robí spolu s Miroslavom Lencom pod hlavičkou "MaD speakers". V rokoch 2009 - 2012 uvádzal reláciu o netradičných športoch "Sports Take" na "Rádiu Wave". 
Od augusta 2010 pôsobí v Českej televízii, kde najprv začal robiť úvodné reportáže pre reláciu "Hyde Park". Od septembra 2012 moderuje reláciu "Hyde Park Civilizace" a od augusta 2014 do marca 2016 moderoval aj ranné "Studio 6" na ČT24. V septembri 2016 sa stal hlavným moderátorom redakcie vedy Českej televízie a taktiež od septembra 2016 moderuje reláciu "Věda 24" na ČT24.
Rudolf Blum

Rudolf Blum (; * 1874, asi Trenčín – † 20. september 1920, Plešivec) bol židovský špeciálny pedagóg a defektológ.
Život.
Narodil sa v rodine židovského obchodníka Samuela Bluma pochádzajúceho z Trenčína, ktorý sa v roku 1879 presťahoval do Plešivca a v roku 1898 tu založil súkromný ústav pre duševne zaostalých a epileptikov (základný kameň bol položený 4. júla, ústav bol otvorený 15. či 16. októbra). Ministerstvo vnútra a sociálnej starostlivosti Uhorska žiadalo zväčšenie kapacity i pôsobnosti ústavu, preto S. Blum poslal vtedy 23-ročného R. Bluma na študijnú cestu trvajúcu vyše jeden a pol roka, počas ktorej navštívil psychiatrické ústavy v Budapešti, Nemecku a Švajčiarsku (Zürichu) a študoval moderné postupy v starostlivosti o duševne zaostalých. Napokon úspešne absolvoval odbornú skúšku a stal sa riaditeľom i majiteľom ústavu.
Počas prvej svetovej vojny a maďarsko-česko-slovenskej vojny bola činnosť ústavu ochromená. R. Blum zomrel 20. septembra 1920 a vo vedení ústavu pokračovala jeho vdova, Františka Flóra rod. Friedmannová (po roku 1921 ho viedol npor. Ján Horák, s ktorým sa zosobášila 1. apríla 1921).
R. Blum je autorom knihy o výchove pacientov v ústave (asi 1903, príp. 1909) v Plešivci a článok o modernej výchove duševne zaostalých (1910).
Alexander Klimáček

Alexander Klimáček (* 17. marec 1885, Stará Turá † 17. december 1918, Liptovský Mikuláš) bol slovenský redaktor, autor a kníhkupec.
Život a dielo.
V rokoch 18901896 navštevoval ľudovú školu, v období rokov 18961904 študoval na gymnáziu v Ružomberku. Bol administrátorom časopisu "Národný hlásnik" v Martine, v roku 19091910 redaktorom časopisu "Prúdy", ktorý vychádzal v Bratislave. V období rokov 19101914 pôsobil ako kníhkupec v Ružomberku, súčasne v rokoch 19121914 bol redaktorom a vydavateľom "Veselých novín". V roku 1914 žil vo Švajčiarsku, potom v Prahe. V rokoch 19071910 bol autorom krátkych próz pesimistického charakteru v časopisoch: "Prúdy", "Dennica" a "Robotnícke noviny". V roku 1912 bol účastníkom ankety o organizovaní slovenského kníhkupectva, odporúčal založiť ľudové kníhkupectvo alebo nakladateľstvo družstevného typu, ktoré by kolportovalo slovenské knihy.
Alexander Klimáček v roku 1912 vydal dve série pohľadníc zo západnej časti Tatier a Chočských vrchov. Ich výrobcom bola známa firma Stengel z Drážďan. Popisy obrázkov u oboch vydavateľov boli buď v slovenčine alebo v maďarčine.
Jeho synom bol Fedor Klimáček.
Ľudovít Alexy

Ľudovít Alexy () bol uhorský puškár, ktorý pôsobil v 19. storočí v Košiciach.
V roku 1849 zostrojil prvú zadovku v Uhorsku, ktorou predišiel neskôr vyvinutú mauserovku. V roku 1862 ju zdokonalil o centrálne zapaľovanie a iné technické vylepšenia. Jeho pušky boli poprednými výrobkami svojej doby.
Max Adler (hudobný pedagóg)

Max Adler (* 29. jún 1863, Gajary – † ?, Viedeň) bol rakúsky hudobný pedagóg.
Študoval u Jakuba Donta na konzervatóriu vo Viedni, kde následne pôsobil. Je autorom učebníc pre hru na husle a klavír.
Zobor (geomorfologický podcelok)

Zobor je geomorfologický podcelok pohoria Tribeč. Leží v jeho južnej časti a zasahuje na územie mesta Nitra. Najvyšší vrch Žibrica dosahuje 
Vymedzenie.
Podcelok tvorí relatívne samostatnú časť pohoria, od jeho zvyšku oddelenú hlbokým Huntáckym údolím. V tejto, severnej časti, je Zobor krátkym úsekom prepojený s podcelkom Jelenec, a teda aj so zvyškom pohoria Tribeč. Zvyšok územia obklopujú podcelky Podunajskej pahorkatiny, konkrétne Žitavská pahorkatina na východe a juhu, Nitrianska niva na západe a Nitrianska pahorkatina na severe.
Ochrana prírody.
Veľká časť tohto územia patrí do Chránenej krajinnej oblasti Ponitrie, z maloplošných území tu leží národná prírodná rezervácia Zoborská lesostep, prírodná rezervácia Žibrica a Lupka, ako aj chránený areál Huntácka dolina.
História.
Predovšetkým južné úpätie Zobora bolo miestom, kde sa tvorila história Slovenska. V 9. storočí tu vzniklo Nitrianske kniežatstvo, ktoré sa následne stalo súčasťou Veľkej Moravy. Nitra sa stala významným centrom a jej význam pretrval aj po zániku ríše, kedy už v rámci Uhorska malo obnovené kniežatstvo dôležité postavenie. V oblasti sa našlo množstvo archeologických nálezov, datovaných od paleolitu.
Doprava.
Podcelok obchádzajú významné cestné koridory, zvláštnosťou je však trasovanie železničnej trate Lužianky – Zlaté Moravce Huntáckym údolím na severnom okraji územia. Na Zobor () v minulosti premávala sedačková lanovka, o ktorej obnovenie sa zaujíma nitrianske biskupstvo.
Nothing’s Gonna Stop Us Now

„Nothing’s Gonna Stop Us Now“ je skladba americkej rockovej skupiny Starship, ktorú napísali Albert Hammond a Diane Warren. Skladba je duet členov Grace Slick a Mickeyho Thomasa. Skladba bola použitá v romantickom filme "Figurína" (1987). Ako singel bola vydaná v januári 1987, pričom dňa 4. apríla 1987 obsadil 1. miesto v americkom rebríčku Billboard Hot 100. V britskom rebríčku UK Singles Chart taktiež obsadil 1. miesto po dobu štyroch týždňov a stal sa 2. najpredávanejším singlom roka 1987 v Spojenom kráľovstve.
Táto power balada získala nomináciu na cenu Academy Award v kategórii Najlepšia filmová pieseň počas 60. udeľovania Oscarov. V júli 1987 sa skladba objavila na štúdiovom albume skupiny s názvom "No Protection".
Jelenec (geomorfologický podcelok)

Jelenec je geomorfologický podcelok pohoria Tribeč. Zaberá juhozápadnú časť a najvyšší vrch je vysoká Ploská.
Vymedzenie.
Podcelok sa nachádza juhozápadne od najvyššej časti pohoria a oddeľuje Ponitrie na severozápade od Požitavia na juhovýchode. Západným a severozápadným smerom nadväzuje Nitrianska pahorkatina (podcelok Podunajskej pahorkatiny), severovýchodne a východne pokračuje Tribeč podcelkom Veľký Tribeč. Južným smerom pokračuje opäť Podunajská pahorkatina málo zvlnenou Žitavskou pahorkatinou a na juhozápade nadväzuje hlbokým Huntáckym údolím oddelený podcelok Zobor.
Podcelok má jedinú geomorfologickú časť - Kostoliansku kotlinu.
Ochrana prírody.
Prakticky celé územie patrí do Chránenej krajinnej oblasti Ponitrie, z maloplošných území tu ležia chránené areály Huntácka dolina, Jelenská gaštanica a Kostolianske lúky.
História.
Najmä južne orientované úpätia boli oddávna osídľované, čo dokazujú mnohé archeologické nálezy. V širšom okolí Nitry bolo v 9. storočí centrum Nitrianskeho kniežatstva, ktoré sa následne stalo súčasťou Veľkej Moravy. Z ranouhorského obdobia sa v Kostoľanoch pod Tribečom nachádza Kostolík svätého Juraja, jedna z najstarších zachovalých predrománskych stavieb na Slovensku. Z viacerých hradísk najväčšiu pozornosť pútajú hrady, z ktorých možno spomenúť Oponický hrad a Gýmeš.
Doprava.
Územím nevedú žiadne hlavné cesty, zvláštnosťou je však trasovanie železničnej trate Lužianky – Zlaté Moravce Huntáckym údolím na hranici s podcelkom Zobor.
O!RUL8,2?

O!RUL8,2? je prvý kompilačný album juhokórejskej skupiny BTS. Vydaný bol 11. septembra 2013 ako druhý album hneď po 2 Cool 4 Skool. Album pozostáva z desiatich skladieb, vrátane "N.O" (No Offense) ako hlavného singla a propagačného singla "Attack on Bagtan".
Vydanie albumu.
27. augusta 2013 boli na hlavnej stránke spoločnosti Big Hit Entertainment zahájené odpočítavacie hodiny a uverejnený trailer v príležitosti prípravy na BTS druhý album "O!RUL8,2?." Trailer obsahoval monológ jedného člena zo skupiny RM, ako aj odlišné 3D obrázky, kde sa členovia skupiny vznášali v priestore predtým než dopadli na zem a hovorili o tom, aké dôležité je usilovať sa splniť si svoje sny. Tri dni neskôr uverejnili zoznam skladieb a koncept, ktorý mal tento album sprevádzať. O pár dni neskôr zverejnili aj prvý teaser s hlavným singlom "N.O". 
Hudobný klip.
Hudobný klip k hlavnému singlu "N.O" bol zverejnený 10. septembra 2013 len deň pred vydaním albumu. Predstavili sa v ňom členovia skupiny oblečený v uniformách rebelujúci voči ich učiteľovi. Hudobný klip predstavoval tzv. dystopiu, čo je presný opak utópie a predstavuje spoločnosť v ktorej ľudia žijú neľudským životom so strachom a smútkom v očiach. Hudobný klip bol režírovaný známou producentskou spoločnosťou Zanybros a o choreografiu sa postaral Son Sungdeuk. 
Umiestnenia.
Týždenný rebríček
Mesačný rebríček
Ročný rebríček
Veľký Tribeč (geomorfologický podcelok)

Veľký Tribeč je geomorfologický podcelok pohoria Tribeč. Zaberá najvyššiu, centrálnu časť a najvyšší vrch je vysoký Veľký Tribeč.
Vymedzenie.
Podcelok zaberá centrálnu časť pohoria a oddeľuje Ponitrie na severozápade od Požitavia na juhovýchode. Severným smerom susedí Nitrianska pahorkatina (podcelok Podunajskej pahorkatiny), na východe pokračuje Tribeč podcelkom Rázdiel. Južným smerom leží Podunajská pahorkatina a jej podcelok Žitavská pahorkatina a na západe nadväzuje opäť Tribeč s podcelkom Jelenec.
Členenie.
Podcelok má tri geomorfologické časti:
Ochrana prírody.
Západná časť územia patrí do Chránenej krajinnej oblasti Ponitrie, z maloplošných území tu ležia národná prírodná rezervácia Hrdovická, prírodná rezervácia Kovarská hôrka a Solčiansky háj a jedinečný chránený areál Topoľčianska zubria zvernica. Z historických pamiatok sa na južnom okraji nachádza Čierny hrad.
Rázdiel

Rázdiel je geomorfologický podcelok pohoria Tribeč. Zaberá jeho severovýchodnú tretinu a najvyšší vrch je vysoký Sokolec.
Vymedzenie.
Podcelok zaberá celú severovýchodnú časť pohoria. Na západe susedí Nitrianska pahorkatina, o niečo severnejšie Nitrianska niva (oba podcelky Podunajskej pahorkatiny), na severe leží rovinatá Oslianska kotlina, najjužnejšia časť Hornonitrianskej kotliny. Východným smerom susedí pohorie Vtáčnik podcelkami Vysoký a Nízky Vtáčnik a Župkovská brázda, južnejšie nadväzuje Pohronský Inovec a jeho podcelky Vojšín a Lehotská planina. Na juhozápade leží Podunajská pahorkatina, konkrétne Žitavská pahorkatina a na juhozápade pokračuje Tribeč podcelkom Veľký Tribeč.
Členenie.
Podcelok má štyri geomorfologické časti:
Ochrana prírody.
Časť územia patrí do Chránenej krajinnej oblasti Ponitrie, z maloplošných území tu ležia národná prírodná rezervácia Včelár, prírodná rezervácia Dobrotínske skaly a Sokolec, národná prírodná pamiatka Andezitové kamenné more.
Zoznam častí seriálu Cestovatelia v čase

Toto je zoznam častí seriálu Cestovatelia v čase. Americký dramatický sci-fi televízny seriál Cestovatelia v čase mal v USA premiéru 3. októbra 2016 na stanici NBC. Na Slovensku mal seriál premiéru 29. marca 2018 na Dajto.
Časti.
2. séria (2018).
10. mája 2017 stanica NBC zrušila seriál po prvej sérii. O tri dni neskôr, po rokovaniach so spoločnosťou "Sony Pictures Television", stanica NBC obnovila seriál pre 10-dielnu druhú sériu, ktorá mala premiéru 11. marca 2018.
Cestovatelia v čase

Cestovatelia v čase () je americký dramatický sci-fi televízny seriál, ktorý mal v USA premiéru 3. októbra 2016 na stanici NBC. Seriál sleduje dobrodružstvá profesorky histórie Lucy Prestonovej (Abigail Spencer), vedca Rufusa Carlina (Malcolm Barrett) a vojaka Wyatta Logana (Matt Lanter), ktorí sa snažia zastaviť tajomnú organizáciu zvanú "Rittenhouse", ktorá chce zničiť Ameriku tým, že zmení minulosť. Tvorcami seriálu sú Shawn Ryan a Eric Kripke. Výkonnými producentmi seriálu sú producenti seriálu "Čierny zoznam (The Blacklist)" John Davis a John Fox.
10. mája 2017 NBC zrušila seriál po prvej sérii. O tri dni neskôr, po rokovaniach so spoločnosťou Sony Pictures Television, stanica NBC obnovila seriál pre 10-dielnu druhú sériu, ktorá mala premiéru 11. marca 2018. Na Slovensku mal seriál premiéru 29. marca 2018 na Dajto.
22. júna 2018 NBC opäť zrušila seriál, hoci sa hovorilo o výrobe záverečného dvojhodinového filmu, ktorý bol potvrdený a vydaný bude niekedy na konci roku 2018.
Dej.
Potom, čo je experimentálny stroj času ukradnutý kriminálnikom Garciou Flynnom, sa dáva dohromady tím, skladajúci sa z profesorky histórie Lucy Prestonovej, vojaka Wyatta Logana a vedca Rufusa Carlina, ktorí sú vyslaní späť v čase, aby ho chytili. Čoskoro však zistia, že Flynn a jeho pomocníci sa snažia prepísať americkú históriu.
Fibrinolytikum

Fibrinolytiká sú liečivá zo skupiny antitrombotík, používané na rozpustenie (lýzu) trombov v cievach (iný názov je trombolytiká). Ich účinok je založený na aktivácii procesu fibrinolýzy. Základom je aktivácia plazminogénu a jeho premena na plazmín, enzým zo skupiny proteáz, ktorý štiepi vláknitú bielkovinu fibrín v novo vznikajúcom trombe. Čím je trombus starší, stabilizovaný, tým je liečba fibrinolytikami menej účinná.
Liečebné použitie.
Fibrinolytická (tiež trombolytická) liečba sa používa k rozpusteniu trombu  pri akútnych ochoreniach, spôsobených trombotickým uzáverom cievy: 
Pri fibrinolýze končatinových ciev sa používa aj lokálna fibrinolýza, pri ktorej je fibrinolytikum podávané priamo do postihnutej cievy, na rozdiel od systémovej fibrinolýzy, ktorá sa pravidelne používa pri infarkte myokardu a náhlej mozgovej cievnej príhode.
Pri rozhodovaní o fibrinolytickej liečbe treba vždy vylúčiť prítomnosť ochorenia alebo úrazu, spojeného s krvácaním, hroziaceho krvácaním, ako aj nedávneho krvácania, úrazu alebo operácie. Riziková je aj nedávna punkcia nestlačiteľnej cievy. Fibrinolýzu nemožno podať ani pacientovi po traumatickej resuscitácii. Krvácanie je najčastejším nežiaducim účinkom fibrinolytík a v niektorých prípadoch (napr. krvácania do mozgu) môže byť aj smrteľné.
Používané fibrinolytiká.
I. generácia – neselektívne: najrozšírenejšia bola streptokináza, ktorá vytvára aktivátorový komplex s plazminogénom, ktorý potom aktivuje zvyšný plazminogén. Spôsobuje depléciu fibrinogénu, plazminogénu aj koagulačných faktorov V. a VIII., čím vzniká hypokoagulačný stav so zvýšeným rizikom krvácania. Nakoľko ide o cudzorodú bielkovinu, častejšie boli aj alergické reakcie.
II.generácia – selektívne: predstaviteľom je altepláza, rekombinantnou technológiou vyrábaný tkanivový aktivátor plazminogénu (rTPA). Priamo aktivuje plazminogén, je o niečo účinnejšia v liečbe infarktu myokardu a nie je alergénna.
III. generácia zahrňuje modifikácie molekuly tkanivového aktivátora plazminogénu, napr. retepláza, tenektepláza s vylepšenými vlastnosťami, hlavne predĺženým účinkom, čo umožňuje podávanie jednorazovými injekciami oproti nutnosti vnútrožilovej infúzie fibrinolytík I. a II. generácie.
Florián Klimkovič mladší

Florián Klimkovič (* 1. apríl 1831, Košice † 24. október 1907, Košice) bol slovenský sochár, rezbár a reštaurátor.
Život a dielo.
Prvý umelec z rodiny Klimkovičovcov bol jeho dedko Florián Klimkovič, ktorý pracoval ako úradník mincovne v Smolníku a až na konci života sa venoval maliarstvu profesionálne. Prvý z košických Klimkovičovcov bol jeho syn Ignác, ktorý sa v roku 1820 usadil v Košiciach, kde našiel priaznivé podmienky pre svoju umeleckú činnosť. Významnými predstaviteľmi košického kultúrneho a výtvarného života v 2. polovici 19. storočia boli Ignácovi synovia: maliari František a Vojtech, rezbár a sochár Florián mladší a vojak, amatérsky výtvarník a múzejník Gabriel. Na dráhu sochára a rezbára sa dal druhý najstarší z bratov Klimkovičovcov Florián. Aj on získal umelecké vzdelanie v otcovej dielni. Tu zhotovoval oltáre a kazateľnice pre kostoly v okolí Košíc: Seňa, Nižný Žipov, Cejkov a na Spiši v Kežmarku. Zaoberal sa aj reštaurovaním rezbárskych a iných výtvarných diel a pozlacovačstvom.
Jeho syn Elemír Klimkovič (18631942) bol bankovým úradníkom, amatérskym historikom a publicistom.
Nikodamos

Nikodamos ("Nikodamos", ) môže byť:
Veľký Inovec

Veľký Inovec môže byť:
Hapag-Lloyd

Hapag-Lloyd je nemecká nadnárodná prepravná spoločnosť. Skladá sa z kontajnerovej plavebnej linky Hapag-Lloyd AG, ktorá vlastní iné dcérske spoločnosti ako napríklad Hapag-Lloyd Cruises. Hapag-Lloyd AG je v súčasnosti piata najväčšia kontajnerová spoločnosť podľa prepravnej kapacity. Začiatkom roka 2013 bol zámer zlúčiť spoločnosť s lodnou spoločnosťou Hamburg Süd, ale tento zámer zlyhal.
Spoločnosť bola založená v roku 1970, spojením dvoch nemeckých dopravných/námorných spoločností, Hamburg America Line (HAPAG), ktorá bola založená v roku 1847 a Norddeutscher Lloyd (NDL) alebo North German Lloyd (NGL), ktorá bola založená v roku 1856.
Flotila.
Kontajnerové lode.
Koncom roku 2013 spoločnosť Hapag-Lloyd vlastnila 151 kontajnerových lodí. Celková kapacita lodí bola 729 000 TEU. V roku 2015 vlastnila 175 kontajnerových lodí s kapacitou 946 000 TEU.